11/09/2017 | Administración LocalMunicipal
Cee
Bases de contratación laboral temporal de persoal técnico en xestión cultural 2017

Con data do 31 de agosto de 2017, mediante resolución da alcaldía nº 450/2017, aprobáronse as bases para a formación dunha bolsa de emprego para a selección, baixo a modalidade de contratación laboral temporal, por obra ou servizo determinado, a xornada completa, dun técnico/a de xestión cultural. A seguir, insértase o texto íntegro das devanditas bases para coñecemento xeral e para os efectos de presentación de solicitudes polos interesados. É obxecto das presentes bases a realización dun proceso selectivo, mediante concurso-oposición libre, para a creación dunha bolsa de emprego, na modalidade de contratación laboral temporal, por obra ou servizo determinado, a xornada completa dun/ha técnico/a en xestión cultural. A bolsa de emprego, que se formará pola relación dos/as aspirantes que superaran o presente proceso selectivo, destinarase á contratación do persoal que a integre cando se produza algunha das seguintes circunstancias: execución de programas/proxectos/convenios. Contrato de duración determinada a tempo completo por obra ou servizo, cunha xornada laboral de 40 horas semanais. O inicio e duración do contrato realizarase en función dos programas/proxectos/convenios a executar. As vacacións e o horario, que poderá ser partido en xornada de mañá e tarde, adaptaranse ás necesidades do servizo. As retribucións son as establecidas segundo o Convenio Colectivo do persoal laboral do Concello de Cee. Publicado no DOG nº 208 do 28/10/2002. [Acordo de modificación (táboas salariais 2009 e 2010, modificación artigo 15 – xornada- e 25 – xubilación-) no BOP nº 259, 10/11/2008, acordo de modificación (artigos 11 e 15) no BOP nº 82, 13/04/2005 e DOG nº 85, 04/05/2005]. O persoal contratado terá como funcións colaborar co Departamento de Cultura naquelas funcións e tarefas previstas nas bases reguladoras do programa de subvencións a concellos e entidades locais para contratar persoal técnico en xestión cultural ano 2017 (BOP nº 14 do 20/01/2017). Para participar no proceso selectivo os aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes e deberán mantelos durante todo o proceso: a) Ser español ou nacional dalgún dos estados membros da Unión Europea ou nacional dalgún estado en que en virtude dos tratados internacionais realizados pola Unión Europea e ratificados por España sexa de aplicación a libre circulación de traballadores, nos termos establecidos na normativa vixente. b) Ter cumpridos os dezaseis (16) anos de idade e non ter acadado a idade de xubilación forzosa. c) Non padecer enfermidade ou eiva física que impida o desenvolvemento das funcións propias do posto de traballo para o que se opta. d) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ó corpo ou escala de funcionario, ou para exercer funcións similares ás que desempeñaban no caso do persoal laboral, no que fora separado ou inhabilitado. No caso de ser nacional doutro Estado, non atoparse inhabilitado ou en situación equivalente que impida, no seu Estado, nos mesmos termos o acceso ó emprego público. e) Non estar incurso en causas de incompatibilidade de conformidade co establecido na lei 53/84 de 26 de decembro do persoal ó servizo das Administracións Públicas. f) Titulación universitaria relacionada co ámbito cultural ou social (Humanidades, Socioloxía, Historia, Belas Artes, Pedagoxía, Filoloxía ou equivalentes). Entenderanse como válidas as titulacións adscritas polas universidades ás ramas de coñecemento: A) Artes y Humanidades e d) Ciencias Sociais e Xurídicas. g) Formación específica superior en xestión cultural: mestrados ou posgraos universitarios relacionados coa xestión cultural, curso universitario de experto/a en xestión cultural (entenderanse como tales os cursos universitarios relacionados coa xestión cultural de 200 horas ou mais). h) Permiso de conducir B i) Celga 4 ou equivalente Os anteriores requisitos deberanse reunir con referencia ao último día do prazo de presentación de solicitudes, e gozar deles ata a toma de posesión, e será nulo o nomeamento dos aspirantes que estean incursos en causas de incapacidade segundo a normativa vixente As instancias dirixiranse ó Alcalde do Concello de Cee e presentaranse no Rexistro Xeral do Concello de 9 a 13.30 horas, situado na rúa Domingo Antonio de Andrade, s/n, 15270 Cee, A Coruña, ou na forma prevista nas Leis 39/2015, de 1 de octubre, del Procedimiento Administrativo Común de las Administraciones Públicas e 40/2015, de 1 de octubre, de Régimen Jurídico del Sector Público, no prazo de cinco (5) días hábiles, contados a partir do seguinte ó de publicación das Bases no BOP, nos modelos normalizados que figuran como anexos a estas bases. Non obstante, no caso de non presentarse a instancia no rexistro xeral do Concello, deberá anticiparse a presentación da solicitude de participación, a través de calquera medio que permita deixar constancia (fax, telegrama etc.) que deberá ter entrada no rexistro do Concello antes de que remate o prazo e hora fixados como o último día para a presentación de solicitudes. Os aspirantes ó posto deberán aportar a seguinte documentación.  Solicitude nos modelos normalizados que figuran como anexos a estas bases.  Titulación universitaria relacionada co ámbito cultural ou social (Humanidades, Socioloxía, Historia, Belas Artes, Pedagoxía, Filoloxía ou equivalentes). Entenderanse como válidas as titulacións adscritas polas universidades ás ramas de coñecemento: A) Artes y Humanidades e d) Ciencias Sociais e Xurídicas.  Formación específica superior en xestión cultural: mestrados ou posgraos universitarios relacionados coa xestión cultural, curso universitario de experto/a en xestión cultural (entenderanse como tales os cursos universitarios relacionados coa xestión cultural de 200 horas ou mais).  Permiso de conducir B  Certificado de Lingua Galega Nivel 4 (Celga 4) ou equivalente. A presentación de documentación acreditativa dos aspectos a valorar na fase de concurso é voluntaria por parte do aspirante. En todo caso, non se tomarán en conta nin serán avaliados aqueles méritos que non queden debidamente acreditados, en todos os seus extremos, no último día do prazo de presentación da instancias. De non presentarse documentación acreditativa dos méritos a valorar a puntuación na fase de concurso será de 0 ptos. Segundo establece o artigo 28.3 da lei 39/2015, do 1 de outubro, do procedemento administrativo común das administracións públicas a documentación poderá aportarse en copia simple. En caso de que dita documentación xa obrase en poder da administración poderá solicitarse que se faga uso da mesma, indicando na solicitude en que momento e ante que órgano administrativo se presentou dita documentación.3. Las Administraciones no exigirán a los interesados la presentación de documentos originales, salvo que, con carácter excepcional, la normativa reguladora aplicable establezca lo contrario. Asimismo, las Administraciones Públicas no requerirán a los interesados datos o documentos no exigidos por la normativa reguladora aplicable o que hayan sido aportados anteriormente por el interesado a cualquier Administración. A estos efectos, el interesado deberá indicar en qué momento y ante que órgano administrativo presentó los citados documentos, debiendo las Administraciones Públicas recabarlos electrónicamente a través de sus redes corporativas o de una consulta a las plataformas de intermediación de datos u otros sistemas electrónicos habilitados al efecto. Se presumirá que esta consulta es autorizada por los interesados, salvo que conste en el procedimiento su oposición expresa o la ley especial aplicable requiera consentimiento expreso, debiendo, en ambos casos, ser informados previamente de sus derechos en materia de protección de datos de carácter personal. Excepcionalmente, si las Administraciones Públicas no pudieran recabar los citados documentos, podrán solicitar nuevamente al interesado su aportación Rematado o prazo de presentación de instancias, a Presidencia da Corporación ditará resolución na que se aprobará a lista provisional/definitiva de admitidos e excluídos que se publicará no Taboleiro de Edictos do Concello, con indicación do prazo de emenda que, nos termos da lei 39/2015, se concede aos aspirantes excluídos. Os aspirantes que dentro do prazo sinalado non subsanasen a exclusión ou non alegasen a omisión, xustificando o seu dereito a seren incluídos na relación de admitidos, serán definitivamente excluídos da realización das probas. De non se presentaren reclamacións dentro deste prazo, a relación de admitidos elevarase a definitiva. No caso de que fosen admitidos tódolos aspirantes presentados, poderá ditarse directamente a lista definitiva de admitidos, sen prexuízo de que contra a mesma se poderán interpoñer os recursos procedentes en dereito. As reclamacións, se as houbese, serán resoltas na resolución pola que se aprobe a lista definitiva que se publicará do mesmo xeito que a provisional. Nesta mesma resolución figurará o lugar e data da celebración das probas e a composición do tribunal. No caso de que por circunstancias excepcionais houbese que modificar lugar, data ou hora da valoración de méritos ou da probas a realizar, publicarase no Taboleiro de Edictos do Concello. O tribunal cualificador estará formado por cinco membros: un presidente, un secretario e tres vogais e quedará integrado polas persoas que designe a Alcaldía. Os seus integrantes deberán ser Funcionarios/as ou persoal laboral fixo ó servizo das Administracións Públicas, con titulación igual ou superior á requirida para o acceso á praza. O tribunal quedará integrado, ademais, polos respectivos suplentes que serán designados da mesma forma que os titulares. A pertenza aos órganos de selección realizarase a título individual, non podendo ostentarse en representación nin por conta de ninguén. A composición dos tribunais será predominantemente técnica, non formará parte do tribunal cualificador o persoal de elección ou de designación política, os funcionarios/as interinos/as e o persoal eventual. Os membros do tribunal deberán absterse de intervir, notificándollo ao órgano que os designe, cando concorran neles circunstancias das previstas no artigo 23 da Lei 40/2015, de 1 de outubro, de Réxime Xurídico do Sector Público, así como cando realizasen tarefas de preparación de aspirantes a probas selectivas de acceso nos cinco anos inmediatamente anteriores á publicación desta convocatoria, consonte o disposto no artigo 13.2° do Real decreto 36.4/1995, do 10 de marzo, do regulamento xeral de ingreso. Así mesmo, os interesados poderán recusar aos membros do tribunal cando, ao seu xuízo, concorra neles algunha das circunstancias previstas no parágrafo anterior, conforme ao artigo 24 Lei 40/2015, de 1 de outubro, de Réxime Xurídico do Sector Público O tribunal non poderá constituírse nin actuar sen a asistencia do Presidente e do Secretario ou, no seu caso, dos seus suplentes, e da metade, polo menos, dos seus membros. O tribunal resolverá cantas dúbidas poidan exporse e poderá adoptar os acordos que garantan a boa orde da convocatoria, en todo o non previsto polas presentes bases e normativa aplicable. Aos membros ou asesores do tribunal que concorran ás súas sesións, aboaránselles indemnizacións por asistencia e, cando cumpra, por dietas e gastos de viaxe, nas contías establecidas na lexislación vixente no momento dos devengos. De tódalas reunións que faga o tribunal, o secretario redactará acta. O sistema de selección será o de concurso - oposición. Valoraranse unicamente os méritos debidamente acreditados polos aspirantes en todos os seus extremos, no último día do prazo de presentación da instancias. O Tribunal reunirase en sesión non pública a efectos de valorar os méritos alegados e debidamente acreditados. O resultado da valoración farase público, mediante a exposición no Taboleiro de Edictos da Casa do Concello. A puntuación máxima total establécese en tres puntos e será o resultado de sumar os méritos que se enumeran nos parágrafos seguintes, cos límites que se sinalan para cada un deles. Serán méritos a valorar nesta fase: A) Formación específica, debidamente acreditada e homologada, relacionada co posto de traballo, impartida por administracións públicas ou por entidades e organismos autorizados. Ata 1´5 puntos. - 0,01 puntos por cada hora de formación. B) Capacidades organizativas e de planificación –acreditadas documentalmente– no deseño e xestión de proxectos e iniciativas culturais no ámbito público, asociativo ou privado. Terase en conta aquela que garde relación cos campos da igualdade de xénero, o traballo socioeducativo e/ou a dinamización económica, turística e patrimonial do territorio. Ata 1´5 puntos. - 0,01 puntos por cada hora de formación. A acreditación dos cursos realizarase mediante o correspondente certificado da súa realización expedido pola EGAP, Universidade ou calquera Administración Pública, organismos da administración e institucións públicas ou debidamente homologadas por esta. Non serán obxecto de avaliación os certificados expedidos por academias privadas senón se xustifica a homologación sinalada. Probas de coñecementos teóricos, obrigatorias e eliminatorias, de carácter escrito e que terán por obxecto avaliar os coñecementos e habilidades para desenvolver as funcións propias do cargo. Desenvolvemento de dúas probas escritas: unha primeira, tipo test, de comprobación de coñecementos teóricos no campo da xestión cultural; unha segunda, a desenvolver por escrito, de deseño dunha proposta libre de programa cultural a desenvolver no concello. Ata 7 puntos. Deberá acadarse como mínimo unha puntuación de 3,5 para superala. Os resultados das diferentes probas publicaranse no taboleiro de anuncios da Casa do Concello indicando, no seu caso, a lista de candidatos presentados e non presentados así como as diferentes puntuacións/valoracións obtidas. Se a proba ten carácter eliminatorio indicarase se o candidato queda eliminado. Unha vez rematadas as probas, publicaranse no taboleiro de anuncios as puntuacións totais acadadas, ordenando os candidatos de maior a menor por orde de puntuación, así como a relación de candidatos propostos para contratación no suposto de execución do correspondente no correspondente programa/proxecto/convenio, que en ningún caso poderá exceder do número de prazas convocadas no correspondente programa/proxecto/convenio. Calquera proposta que contraveña o anteriormente establecido será nula de pleno dereito. Os candidatos disporán dun prazo de dous (2) días hábiles para presentar alegacións no Rexistro xeral do Concello ou por calquera dos medios que establece o artigo 16.4 da Lei 39/2015, do 1 de outubro. Neste último caso, deberán adiantar por fax, un resgardo de ter presentado a alegación dentro do prazo de presentación. Se un aspirante rexeita a oferta de emprego entenderase que desiste do seu dereito e procederase a seleccionar ó seguinte aspirante segundo orde de puntuación. A alcaldía resolverá o procedemento de selección mediante decreto que será publicado no taboleiro de anuncios do Concello. Os aspirantes que non foran incluídos na relación de seleccionados/proposta de designación, pasarán a formar parte dunha listaxe de reservas, co fin de que, se por calquera circunstancia algún aspirante incluído nesta non fora nomeado, poidan selo, segundo a orde de puntuación obtida no proceso de selección o resto dos candidatos. Esta listaxe será utilizada para posibles coberturas, por calquera causa da praza, sempre que non transcorresen máis de dous anos dende a publicación da convocatoria no BOP. O/a aspirante proposto/a achegará dentro do prazo de tres días naturais contados a partir da publicación da listaxe de persoas aprobadas os orixinais/copias compulsadas da documentación aportada ó proceso. Se dentro do prazo indicado, o/a aspirante proposto/a non presentase a súa documentación ou non reunise os requisitos esixidos, poderá ser nomeado/a, e quedará anuladas todas as súas actuacións, sen prexuízo das responsabilidades que incorrese por falsidade na instancia solicitando tomar parte no proceso selectivo. En caso de empate, a orde de puntuación dos candidatos establecerase como segue: 1.–Nota da fase de oposición.2.–Nota da fase de concurso.3.–Letra do primeiro apelido tomando como referencia o establecido na última resolución anual pola que se publica o resultado do sorteo ó que se refire o Reglamento General de Ingreso del Personal al Servicio de la Administración del Estado (Orden de actuación dos aspirantes en probas selectivas). Resolución do 18 de abril de 2017: letra Ñ Nas probas selectivas estableceranse para as persoas con minusvalía que o soliciten expresamente na súa instancia, as adaptacións posibles de tempo e medios para a realización das probas, de forma que gocen de igualdade de oportunidades cos demais participantes. Os/as aspirantes que fagan valer a súa condición de persoa con discapacidade deberá presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. Esta convocatoria, as súas bases e cantos actos administrativos se deriven delas ou da actuación do tribunal, poderán ser impugnados polos interesados nos casos e na forma establecida nas Leis 39/2015, de 1 de octubre, del Procedimiento Administrativo Común de las Administraciones Públicas e 40/2015, de 1 de octubre, de Régimen Jurídico del Sector Público Os aspirantes deberán estar en posesión de todos aqueles requisitos esixidos nestas bases o último día do prazo de presentación de solicitudes, e gozar e ter dispoñibilidade deles durante toda a contratación. Salvo que se indique expresamente nestas bases os aspirantes deberán presentar tódolos datos persoais e profesionais que poidan ser obxecto de avaliación en cada praza concreta. So serán obxecto de puntuación aqueles méritos tanto formativos como de experiencia laboral que estean relacionados co posto de traballo obxecto do proceso de selección. Enténdese por oficiais os títulos, diplomas, certificados, etc. emitidos pola administración pública, os da Universidades públicas e privadas oficiais e os que non sendo emitidos por ditas entidades contan coa homologación das mesmas. A acreditación dos cursos realizarase mediante o correspondente certificado da súa realización expedido pola EGAP, Universidade ou calquera Administración Pública, organismos da administración e institucións públicas ou debidamente homologadas por esta. Non serán obxecto de avaliación os certificados expedidos por academias privadas senón se xustifica a homologación sinalada. Cee, a 21 de 08 de 2017. O ALCALDE. Asdo. Ramón Vigo Sambade O abaixo asinante solicita ser admitido/a ó concurso-oposición a que se refire a presente instancia e declara: – Que son certos os datos obrantes nela. – Que ten coñecemento e acepta na súa totalidade o contido das bases que regulan este proceso selectivo. – Que cumpre coa totalidade dos requisitos tanto xerais como específicos establecidos no apartado quinto: Requisitos dos aspirantes. a) Ser español ou nacional dalgún dos estados membros da Unión Europea ou nacional dalgún estado en que en virtude dos tratados internacionais realizados pola Unión Europea e ratificados por España sexa de aplicación a libre circulación de traballadores, nos termos establecidos na normativa vixente. b) Ter cumpridos os dezaseis (16) anos de idade e non ter acadado a idade de xubilación forzosa. c) Non padecer enfermidade ou eiva física que impida o desenvolvemento das funcións propias do posto de traballo para o que se opta. d) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ó corpo ou escala de funcionario, ou para exercer funcións similares ás que desempeñaban no caso do persoal laboral, no que fora separado ou inhabilitado. No caso de ser nacional doutro Estado, non atoparse inhabilitado ou en situación equivalente que impida, no seu Estado, nos mesmos termos o acceso ó emprego público. e) Non estar incurso en causas de incompatibilidade de conformidade co establecido na lei 53/84 de 26 de decembro do persoal ó servizo das Administracións Públicas. f) Titulación universitaria superior (Licenciatura,.) g) Formación específica superior en xestión cultural. Mestrados ou posgraos universitarios relacionados coa xestión cultural, curso universitario de experto/a en xestión cultural,. h) Permiso de conducir B i) Celga 4 ou equivalente Que, de ser necesario, se compromete a probar documentalmente tódolos datos que figuran nesta solicitude. En __________ a ____ de _________ de 2017 Asdo. 1.- A Constitución Española de 1978. Características, estrutura e contido. A reforma constitucional.2.- Os estatutos de autonomía. Significado e contido. O Estatuto de Autonomía de Galicia. Estrutura. Competencias. O Parlamento de Galicia: composición, funcións e potestades. O Goberno de Galicia. O presidente da Comunidade e o Consello da Xunta. Composición, designación e remoción. As Consellarías: estrutura básica.3.- Réxime Local Español: Regulación constitucional e normativa xurídica. Liñas xerais de organización do municipio e provincia. O municipio. Historia. Clases de entes municipais no Dereito español.4.- O termo municipal. A poboación. O padrón de habitantes.5.- Organización e competencias municipais. Réxime de funcionamento dos órganos colexiados locais. Ordenanzas e regulamentos das Entidades Locais. Clases. Procedemento de elaboración e aprobación.6.- O acto administrativo: concepto, clases e elementos. Motivación e notificación. Eficacia e validez dos actos administrativos. Revisión dos actos administrativos de oficio e en vía de recurso administrativo.7.- O procedemento administrativo. As fases do procedemento administrativo: iniciación, ordenación, instrución e terminación. Dimensión temporal do procedemento. Referencia aos procedementos especiais. Especialidades do procedemento administrativo local. O Rexistro de Entrada e Saída de documentos. Funcionamento de órganos colexiados locais; réxime de sesións e acordos. Actas e certificacións de acordos. As resolucións do Presidente da Corporación.1.- O xestor cultural: concepto, tipos, funcións e competencias 2.- Patrimonio e xestión cultural. Estratexias de intervención 3.- Os proxectos culturais: coñecemento das fases da súa elaboración, xestión e avaliación.4. - A comunicación dos servizos culturais: Fases, clases e plan de comunicación.5.- Axenda 21 da Cultura: contidos e principios.6.- Lei 16/1985, do 25 de xuño, do patrimonio histórico español.7.- Lei 5/2016, do 4 de maio, do patrimonio cultural de Galicia.8.- Lei 7/2014, do 26 de setembro, de arquivos e documentos de Galicia.9.- Lei 15/1.999, do 13 de decembro, de protección de datos de carácter persoal. Principios de protección de datos. Dereitos das persoas. Infraccións e sancións.10.- A lingua como vehículo cultural. Normalización lingüística e normalización cultural. Aspectos normativos locais e autonómicos. A Lei 3/1983, do 15 de xuño, de normalización lingüística de Galicia.11.–Xeografía de Cee. Rueiro de Cee. A Costa da Morte. A Comarca de Fisterra.12.–O patrimonio de Cee: histórico, artístico, natural. Museos e coleccións visitables.13.–Patrimonio inmaterial de Cee: festas, tradicións e gastronomía.14.-Tipoloxía de infraestruturas e equipamentos culturais no Concello de Cee e o seu papel na xestión da cultura.15.-Asociacionismo Cultural e participación cidadá. Estratexias de promoción cultural.16.- Lei orgánica 1/2002, do 22 de marzo, reguladora do dereito de asociación.17.- Real decreto 949/2015, do 23 de outubro, polo que se aproba o Regulamento do Rexistro Nacional de Asociacións. Rexistros de asociacións da Comunidade Autónoma de Galicia 18.- Rexistro Municipal de Asociacións de Cee. Asociacións Municipais 19- Lei 49/2002, do 23 de decembro, de réxime fiscal das entidades sen fins lucrativos e dos incentivos fiscais ao mecenado (BOE nº 307, do 24 de decembro de 2002). Cee, 5 de setembro de 2017 O alcalde, Ramón Vigo Sambade.